કામદારોએ આજે ઠેર-ઠેર વિરોધ પ્રદર્શન-દેખાવો- રેલી ધરણાં યોજી પોતાનો વિરોધ નોંધાવ્યો હતો. દેશભરમાં હડતાળને કારણે પ.બંગાળ અને કેરળ સહિત વિવિધ વિસ્તારોમાં જનજીવનને અસર થઇ હતી. પ. બંગાળમાં સીપીએમ અને તૃણમૂલના કાર્યકરો વચ્ચે અથડામણ થતા પોલીસને લાઠીચાર્જ કરવો પડયો હતો. પ. બંગાળમાં બંધની ભારે અસર જોવા મળી હતી. અહીં દેખાવકારોએ નોર્થ ર૪ પરગણા જિલ્લામાં કેટલીક ટ્રેનો રોકી હતી. હાવડામાં પણ અનેક ફેકટરીઓ બંધ રહી હતી. હિંસક ટોળાને વિખેરવા પોલીસને લાઠીચાર્જ કરવો પડયો હતો.